অশোক ভট্টাচার্য পেরেছেন। পারলেন না অসীম দাশগুপ্ত। মেয়র পদপ্রার্থী অশোক ভট্টাচার্যের চোয়াল চাপা লড়াইয়ে শিলিগুড়ি পুরনিগম দখল করেছে বামেরা। একই মডেল প্রয়োগের ভাবনা ছিল বিধাননগরেও। কিন্তু, মেয়র পদে প্রার্থী হওয়ার প্রস্তাব ফিরিয়ে দিয়েছেন রাজ্যের প্রাক্তন অর্থমন্ত্রী। 
 ব্যুরো: অশোক ভট্টাচার্য পেরেছেন। পারলেন না অসীম দাশগুপ্ত। মেয়র পদপ্রার্থী অশোক ভট্টাচার্যের চোয়াল চাপা লড়াইয়ে শিলিগুড়ি পুরনিগম দখল করেছে বামেরা। একই মডেল প্রয়োগের ভাবনা ছিল বিধাননগরেও। কিন্তু, মেয়র পদে প্রার্থী হওয়ার প্রস্তাব ফিরিয়ে দিয়েছেন রাজ্যের প্রাক্তন অর্থমন্ত্রী।  বাম শিবিরে প্রথম অক্সিজেন এই ফুটেজ। ২০০৮ থেকে টানা হারতে হারতে, শিলিগুড়ি পুরনিগমেই প্রথম ঘুরে দাঁড়ায় বামশক্তি। বিধাননগরে একই মডেল প্রয়োগের ভাবনা ছিল। লড়াইয়ের মুখ হিসেবে ভাবা হয় সল্টলেকেরই বাসিন্দা অসীম দাশগুপ্তকে। কেন তিনি? এর পিছনেও সুচিন্তিত অঙ্ক। আলিমুদ্দিন সূত্রে খবর,  এই সাড়ে বত্রিশভাজা পরিস্থিতিতে, ভোটারদের সামনে একটি গ্রহণযোগ্য মুখ তুলে ধরার ভাবনা ছিল বাম শিবিরের। আলিমুদ্দিনকে উত্তর চব্বিশ পরগনা জেলা সিপিএম তাই মেয়র পদে অসীম দাশগুপ্তের নামই প্রস্তাব করে। প্রস্তাব পাসও হয়। কিন্তু, বাধ সেধেছেন খোদ অসীম দাশগুপ্ত। মেয়র পদপ্রার্থী হওয়ার প্রস্তাব ফিরিয়ে দিয়েছেন তিনি।